Bakonycsernye Község Önkormányzat Képviselő-testületének

6/2017. (IV.1.) önkormányzati rendelete

a gyermekétkeztetési térítési és gondozási díj megállapításáról

Bakonycsernye Község Önkormányzat Képviselő-testülete az Alaptörvény 32. cikk (2) bekezdésében meghatározott jogalkotási hatáskörében eljárva, valamint a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján a következőket rendeli el:

1.§ A gyermekétkezetés intézményi térítési díja

a) óvodai étkezés esetén, amely napi háromszori étkezést foglal magában: 350 Ft/fő/nap,

b) bölcsődei étkezés esetén, amely napi négyszeri étkezést foglal magában: 375 Ft/fő/nap,

c) iskolai étkeztetés, amely napi háromszori étkeztést foglal magában: 455 Ft/Ft/fő/ nap,

d) iskolai menza, amely napi egyszeri fő étkezést foglal magában: 294 Ft/fő/nap.

2.§ Az 1.§-ban meghatározott térítési díj az általános forgalmi adó összegét nem tartalmazza.

3.§ Az Önkormányzat nem állapít meg bölcsődei gondozási díjat.

4.§ (1) Az étkezésért fizetendő térítési díjat egy hónapi időtartamra vetítve, utólag kell megfizetni a tárgyhónapot követő hónap 10-ig.

(2) Ha a térítési díj fizetésére kötelezett az (1) bekezdésben mehatározott időpontig a fizetési kötelezettségének nem tesz eleget, úgy az intézmény vezetője a késedelmet követő 5 napon belül írásban fizetési felszólítást küld részére, melyben a térítési díj tartozásának rendezésére 8 napot biztosít.

(3) Amennyiben a térítési díj fizetésére kötelezett a (2) bekezdésben meghatározott határidőre sem tett eleget fizetési kötelezettségének, úgy az intézmény vezetője a térítési díj tartozásának pontos összegét tartalmazó kimutatást küld a jegyző részére, aki intézkedik annak behajtásáról.

4.§ (1) A rendelet 2017. május 1-jén lép hatályba.

(2) Hatályát veszti a Bakonycsernye Község Önkormányzatának a gyermekétkeztetésre vonatkozó térítési díjakról szóló 11/2008. (V.8.) önkormányzati rendelete.

 Turi Balázs Fidrich Tamásné

 polgármester jegyző

Kihirdetési záradék:

Ezen rendelet 2017. április 1-jén kihirdetésre került. Fidrich Tamásné

 jegyző